|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I ZNANOSTI** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Broj: 05-35-2097-1/25

Mostar, 14. 5. 2025. godine

Na temelju članka 56. Zakona o organizaciji organa uprave u Federaciji Bosne i Hercegovine („Službene novine Federacije BiH“, broj: 35/05) i Odluke o usvajanju Programa utroška sredstava s kriterijima raspodjele sredstava tekućih transfera utvrđenih Proračunom Federacije Bosne i Hercegovine za 2025. godinu Federalnom ministarstvu obrazovanja i znanosti, V. broj: 713/2025 od 23.04.2025. godine (Službene novine Federacije BiH broj: 31/25), Federalno ministarstvo obrazovanja i znanosti, raspisuje

**J A V N I P O Z I V**

**za financiranje/sufinanciranje znanstveno-istraživačkih i istraživačko-razvojnih projekata u**

**Federaciji Bosne i Hercegovine u 2025. godini**

**Naziv davatelja proračunskih sredstava:**

FEDERALNO MINISTARSTVO OBRAZOVANJA I ZNANOSTI

**Kratak opis programa s ciljevima programa za koje se dodjeljuju sredstva:**

Podrška razvoju znanstveno-istraživačke i istraživačko-razvojne djelatnosti u Federaciji BiH, realizacija projekata koji stvaraju nova i unapređuju postojeća znanja, te primijenjenim (ili razvojnim) istraživanjima koja se provode s jasnim tehnološkim, ekonomskim ili društvenim ciljevima. Podrška međunarodno prepoznatljivim projektima koji se zasnivaju na izvrsnim istraživačima ili snažnim istraživačkim grupama koje vode priznati naučnici s odličnim dosadašnjim postignućima. Podrška projektima koji predstavljaju izvor novih znanstvenih ideja i doprinose razvoju znanstvene misli. Jačanje ambijenta koji omogućava i potiče suradnju privrede i istraživačke zajednice, te uključivanje privrede, sveučilišta i znanstvenih ustanova u zajedničke projekte i procese pametne specijalizacije. Podrška projektima digitalne transformacije u skladu s EU strategijom: Digitalna dekada Europe. Podrška projektima energijske tranzicije u skladu s Zelenom agendom za Zapadni Balkan.

**Ukupan iznos raspoloživih sredstava:**

1.750.000,00 KM

**Vremenski rok za prijavu na Javni poziv:**

Od 15. 5. 2025. godine do 12. 6. 2025. godine.

1. Javni poziv se raspisuje za financiranje/sufinanciranje znanstveno-istraživačkih i istraživačko-razvojnih projekata koji predstavljaju izvor novih znanstvenih ideja i saznanja i doprinose razvoju znanstvene misli, tj. fundamentalna i primijenjena istraživanja, kao i posebna istraživanja od interesa za Federaciju Bosne i Hercegovine.

PRIJAVE

1. Prijava za Javni poziv se sastoji iz dva dijela.
2. Prvi dio prijave čine podaci o podobnosti znanstveno-istraživačke i/ili istraživačko-razvojne pravne osobe, te voditeljice/voditelja projekta i teme projekta.
3. Drugi dio prijave sadrži opis i plan projekta (cilj projekta, biografija i bibliografija voditeljice/voditelja i sudionika projekta, suglasnosti sudionika za sudjelovanje u projektu, metodologija istraživanja, rokovi, očekivani rezultati, održivost nakon završetka projekta, detaljan vremenski okvir realizacije projekta i detaljan financijski plan razrađen po mjesecima, izjava o eventualnom sufinanciranju).
4. Evidentiranje i obrada prijava prispjelih na Javni poziv obavit će se u Federalnom ministarstvu obrazovanja i znanosti. Savjetu za nauku dostaviti će se samo potpune, blagovremene i odgovarajuće prijave.
5. Drugi dio prijave bit će analiziran samo kod onih prijava koje zadovoljavaju propisane kriterije iz prvog dijela.
6. Ocjenu znanstvenog sadržaja podnesenih prijava u pogledu originalnosti, aktualnosti, kvalitete predloženih istraživanja, vrijednosti i primjenjivosti očekivanih rezultata, podobnosti podnositelja prijave i odgovornog istraživača (voditelja/voditeljice projekta), rokova, ukupne strukture projekata izvršit će Savjet za nauku Federalnog ministarstva obrazovanja i znanosti.
7. Opći kriteriji za raspodjelu sredstava:

* Usklađenost ciljeva programa ili projekta s ciljevima i prioritetnim područjima iz Strategije razvoja Federacije Bosne i Hercegovine 2021-2027;
* Kvalitet i relevantnost prijave na javni poziv;
* Organizacijski i financijski kapaciteti podnosioca prijave;
* Očekivani utjecaj rezultata programa ili projekta;
* Uspješnost programiranja budžeta programa ili projekta u odnosu na postavljene uslove financiranja;
* Omjer specificiranih iznosa u budžetu programa ili projekta navedenih za dodjelu od Ministarstva, iznos za sufinanciranje i iznos vlastitih sredstava;
* Predviđena uspješnost upravljanja potencijalnim rizicima i problemima u provedbi programa ili projekta;
* Predviđena vidljivost promocije rezultata programa ili projekta u sklopu programa „Dan znanosti u Federaciji BiH“;
* Predviđeni etički standardi u prijedlogu programa ili projekta;
* Predviđeni značaj za postizanje Globalnih ciljeva za održivi razvoj UN (SDG).

1. Posebni kriteriji:

* Vrsta projekta istraživanja (fundamentalni, primijenjeni ili razvojni);
* Suradnja s domaćim ili međunarodnim znanstveno-istraživačkim organizacijama;
* Reference voditelja projekta;
* Kvalitet istraživačkog tima;
* Značaj rezultata projekta za izradu ili izmjenu zakonodavnog okvira u Federaciji BiH;
* Planirana vidljivost rezultata prijavljenog projekta.

1. Znanstveno-istraživačke i istraživačko-razvojne projekte mogu prijaviti:

* visokoškolske ustanove (sveučilišta)
* znanstveno-istraživačke organizacije utemeljene prema zakonima o znanstveno-istraživačkoj djelatnosti.

1. Institucije koje podnose prijavu moraju dostaviti izjavu da raspolažu znanstveno-istraživačkim i/ili istraživačko-razvojnim kadrom, znanstveno-istraživačkom i/ili istraživačko-razvojnom infrastrukturom i osnovnom opremom koja omogućava realizaciju projekta i postizanje utvrđenih ciljeva.
2. Institucije, čiji znanstveno-istraživački i istraživačko-razvojni projekti budu odobreni za financiranje/sufinanciranje, dužne su u roku od mjesec dana od dana potpisivanja ugovora organizirati javno predstavljanje odobrenih projekata (predmet, cilj i metodologija istraživanja, hipoteza, očekivani rezultati, projektni tim) i o tome obavezno blagovremeno obavijestiti Federalno ministarstvo obrazovanja i znanosti. Informacija o javnom predstavljanju odobrenog/ih projek(a)ta obavezno se objavljuje na službenoj internetskoj stranici institucije najmanje pet dana prije njegovog održavanja. Institucije koje podnose prijavu moraju dostaviti izjavu o spremnosti za organizaciju javne prezentacije predloženog projekta, ako isti bude odobren za financiranje/sufinanciranje.
3. Svi projekti koji budu odobreni u okviru ovog programa i čiji rezultati budu prezentirani u prosincu 2025. godine smatrat će se integralnim dijelom programa obilježavanja „Dana znanosti u Federaciji BiH“.
4. Svi korisnici kojima budu dodijeljena sredstva za provođenje projekata obavezni su da to navedu u svojim promotivnim i drugim projektnim materijalima, kao i u medijskim istupima, te o tome pisanim putem informiraju Ministarstvo.

KADROVI I SREDSTVA

1. Voditeljica/voditelj projekta mora biti državljanin Bosne i Hercegovine s prebivalištem u Federaciji Bosne i Hercegovine, znanstvena radnica/radnik sa znanstvenim stupnjem doktora znanosti iz područja u koju spada projekat, koja/koji ima najmanje 3 (tri) rada objavljena u posljednjih 5 godina ili 5 (pet) radova bez vremenskih ograničenja objavljenih u referentnim časopisima i/ili „proceedings-ima“ (zbornicima radova sa referentnih konferencija) obuhvaćenim „Web of Science“ (baze CC, SCI EXPANDED i sl.) i drugim relevantnim međunarodnim bazama podataka za odgovarajuće znanstveno područje. Dokaz o tome obavezno se prilaže uz prijavu na javni poziv u vidu ispisa sa interneta, fotokopije rada ili separata rada (pri čemu je iz priloženog moguće utvrditi kada je i gdje rad objavljen), uz navođenje baze podataka u kojima je registriran.
2. U svojstvu voditeljice/voditelja projekta ne može biti angažiran/a:

* umirovljena znanstvena radnica/radnik, osim članova redovnog radnog sastava Akademije nauka i umjetnosti Bosne i Hercegovine i profesora emeritusa;
* voditeljica/voditelj projekta čijem su projektu odobrena sredstva za realizaciju po Javnom pozivu za financiranje/sufinanciranje znanstveno-istraživačkih i istraživačko-razvojnih projekata u Federaciji BiH u 2024. godini, bez obzira na to jesu li ili nisu okončali realizaciju odobrenog projekta i o tome dostavili izvještaj.

Umorivljene znanstvene radnice/radnici, kao i voditeljice/voditelji projekta čiji su projekti odobreni u 2024. godini mogu se angažirati u svojstvu člana tima ili konzultanta, odnosno vanjske suradnice/suradnika.

1. Osobe koje u svojstvu voditeljice/voditelja projekta nisu uspješno završile projekt i/ili opravdale sredstva dodijeljena od strane Federalnog ministarstva obrazovanja i znanosti po prethodno objavljenim javnim pozivima, a bili su u obavezi to učiniti, ne mogu se angažirati ni u kakvom svojstvu.
2. Članovi/ice Savjeta za nauku Federalnog ministarstva obrazovanja i znanosti ne mogu biti voditelji/ce ili članovi/ce znanstveno-istraživačkih i razvojno-istraživačkih projekata koji se financiraju kroz ovaj poziv budući da Federalno ministarstvo obrazovanja i znanosti odobrava financiranje/sufinanciranje prijavljenih projekata, između ostaloga, i na temelju ocjene i mišljenja Savjeta za nauku.
3. S korisnicima sredstava, čiji projekti budu pozitivno ocijenjeni i prihvaćeni, federalna ministrica obrazovanja i znanosti će potpisati posebne ugovore o realizaciji dodijeljenih sredstava, kojima će se regulirati način rada na projektu i rokovi utroška sredstava te izvještavanje o postignutim rezultatima i utrošenim sredstvima.
4. U slučaju da u toku realizacije Javnog poziva ili projekta budu odobrena sredstva za njegovo financiranje/sufinanciranje iz drugih izvora koji nisu navedeni u prijavi, Federalno ministarstvo obrazovanja i znanosti zadržava pravo da umanji odobreni iznos, za visinu iznosa tih sredstava.
5. Voditeljica/voditelj odobrenog projekta i predlagač (institucija) su dužni podnijeti detaljan financijski izvještaj o namjenskom utrošku sredstava u skladu s odobrenim financijskim planom, kao i izvještaj o tijeku i rezultatima projekta, Federalnom ministarstvu obrazovanja i znanosti, u roku od 15 dana od dana završetka projekta.
6. Pozitivna ocjena Federalnog ministarstva obrazovanja i znanosti o postizanju utvrđenih ciljeva izvršenog projekta, zasnovana na mišljenju Savjeta za nauku i izvještaju o namjenskom utrošku odobrenih sredstava, biće uslov za buduće financiranje znanstveno-istraživačkih i istraživačko-razvojnih projekata istog tima, odnosno njegovog voditeljice/voditelja i članova, od strane Federalnog ministarstva obrazovanja i znanosti.
7. Projekat će se smatrati uspješno završenim ako znanstveno-istraživački ili istraživačko-razvojni tim u roku od 1 godine dana od dana završetka projekta objavi rezultate projekta (bar jedan rad iz uže oblasti u koju spada projekt) u nekom od referentnih časopisa i/ili zbornika („proceedings-a“) obuhvaćenih sa „Web of Science“ (baze CC, SCI EXPANDED i sl.) i drugim relevantnim međunarodnim bazama podataka za odgovarajuće znanstveno područje, odnosno ako netko od članova tima na osnovu rezultata projekta obrani doktorsku disertaciju. Pod „objavljenim radom“ smatrat će se i dokaz da je rad prihvaćen i da je u toku postupak njegovog objavljivanja. Prava na rezultate istraživanja, kao i prava na njihovo objavljivanje, intelektualna, vlasnička i druga prava regulirat će se ugovorom o financiranju/sufinanciranju i realizaciji znanstveno-istraživačkog ili istraživačko-razvojnog projekta.
8. Projekti mogu biti u trajanju do najviše 2 (dvije) godine odnosno 24 mjeseca.
9. Znanstveno-istraživački ili istraživačko-razvojni tim minimalno mora biti sastavljen od voditeljice/voditelja projekta i jedne mlade istraživačice/a do navršene 32 godine starosti koja/i nema stupanj doktora znanosti u trenutku podnošenja prijave, a koji su zaposleni u instituciji koja prijavljuje projekat. Izuzetno, ako institucija u okviru vlastitog kadra nema osobu koja odgovara kriterijima propisanim za mladu istraživačicu/ča, može je/ga putem odgovaraćujeg ugovora u ovoj ulozi angažirati kao člana tima za realizaciju projekta.
10. Iznos traženih i odobrenih sredstava po projektu može biti:

* Od najmanje 20.000,00 KM do najviše 50.000,00 KM za projekte u području : inženjeringa i tehnologija, poljoprivrednih, prirodnih, medicinskih i zdravstvenih znanosti;
* Od najmanje 15.000,00 KM do najviše 30.000,00 KM za projekte u području: društvenih i humanističkih znanosti.

1. Odobrena sredstva se mogu koristiti za:

* naknade/angažman članova tima koji su uposleni u instituciji/visokoškolskoj ustanovi koja realizira podržani projekt (maksimalno do 30% sredstava koja se traže od FMON);
* financiranje putnih troškova istraživačica/istraživača, konsultanata i vanjskih ssradnica/ssradnika (maksimalno do 20% sredstava koja se traže od FMON);
* troškove nabavke dodatne - specifične opreme, software-a, licenci i drugih prava koja će biti korištena za realizaciju projekta (maksimalno do 30% sredstava koja se traže od FMON);
* troškove nabavke materijala i sitnog inventara koji će se koristiti za realizaciju istraživanja (maksimalno do 30% sredstava koja se traže od FMON);
* ugovorene i druge posebne usluge potrebne za realizaciju projekta prema financijskom planu (maksimalno do 50% sredstava koja se traže od FMON).

1. Odobrena sredstva se ne mogu koristiti za:

* Režijske troškove, plaće i naknade zaposlenih i sl., nabavku osnovne opreme za realizaciju znanstveno-istraživačkog ili istraživačko-razvojnog projekta, troškove edukacije, studijskih putovanja i znanstvenih usavršavanja, troškove publiciranja, nabavke knjiga ili udžbenika, troškove organizacije konferencija, skupova i drugih događaja, troškove PDV-a (dodatne), nepredviđene troškove i sl.

29.Prijave se podnose na propisanim obrascima Federalnog ministarstva obrazovanja i znanosti uz priloženu obaveznu dokumentaciju. Svu dokumentaciju je potrebno dostaviti i u elektroničkoj formi putem email adrese: [konkursi@fmon.gov.ba](mailto:konkursi@fmon.gov.ba).

30. Poziv ostaje **otvoren 28 dana od dana** objavljivanja obavijesti u dnevnim listovima „Dnevni list“ i „Oslobođenje“, odnosno **do 12.6.2025. godine**. Kompletan tekst Javnog poziva je dostupan na internetskoj stranici Ministarstva: [www.fmon.gov.ba](http://www.fmon.gov.ba).

31. Propisani obrazac može se preuzeti isključivo na službenoj internetskoj stranici Ministarstva: [www.fmon.gov.ba](http://www.fmon.gov.ba).

32. Način komunikacije s Federalnim ministarstvom obrazovanja i znanosti za vrijeme trajanja Javnog poziva odvija se na tri načina:

1. Upitima i dopisima poslanim na adresu elektroničke pošte: [konkursi@fmon.gov.ba](mailto:konkursi@fmon.gov.ba),
2. Na sastancima uživo u prostorijama Ministarstva, uz prethodnu najavu putem iste e-mail adrese, ponedjeljkom između 10 i 12 h, najkasnije do 9. 6. 2025.,
3. Objavom najčešćih pitanja i odgovora na internetskoj stranici Ministarstva – [www.fmon.gov.ba](http://www.fmon.gov.ba).

Napomena: komunikacija telefonom nije moguća i sve informacije koje budu tražene ili dostavljene na taj način neće biti relevantne za postupanje u provedbi ovog Javnog poziva.

33. Prijave sa prilozima se podnose osobno ili poštom u zatvorenoj koverti isključivo na adresu:

**Federalno ministarstvo obrazovanja i znanosti**

**Dr. Ante Starčevića bb**

**88 000 Mostar**

sa naznakom

**„Prijava na Javni poziv za znanstveno-istraživačke i istraživačko-razvojne projekte – ne otvarati“**

Obavezno na koverti navesti naziv institucije i ime i prezime voditelja projekta.

34. Nepotpune, neodgovarajuće i neblagovremene prijave, kao i prijave institucija čije je projekte ranije financiralo/sufinanciralo Federalno ministarstvo obrazovanja i znanosti, a koje do zaključenja Javnog poziva nisu dostavile izvještaj sa dokazima o namjenskom utrošku sredstava i postignutim naučnim rezultatima projekata, neće se uzeti u razmatranje.

35. Ukoliko aplikant traži iznos veći od maksimalno dozvoljenog ukupnog iznosa po naučnim oblastima ili po pojedinačnim stavkama javnog poziva, njegova prijava se neće razmatrati.

36. Postupci za sprečavanje sukoba interesa osoba uključenih u postupak dodjele financijskih sredstava: svaki član komisije za razmatranje prijava na Javni poziv će biti isključen iz postupaka dodjele ukoliko se utvrdi da je u sukobu interesa u odnosu na podnosioce prijave, a podnosioci prijave imaju mogućnost prijaviti sumnju na postojanje sukoba interesa, o kojima će davalac budžetskih sredstava odlučivati pojedinačno po svakoj prijavi.

37. Kao prioritetne teme će se tretirati sve one teme koje su u skladu sa Strategijom razvoja Federacije BiH 2021-2027.

**NAPOMENE:**

Korisnici sredstava koji za dodijeljena sredstva u prethodnom periodu ovom Ministarstvu nisu dostavili Završni izvještaj (s dokazima o objavljenim radovima u referentnim znanstvenih časopisima ili ispisom iz relevantne baze podataka), Financijski izvještaj o namjenskom utrošku sredstava ili u dostavljenom Financijskom izvještaju nisu pravdali cjelokupna dodjeljena sredstva, iste su dužni dostaviti najkasnije do roka određenog za dostavljanje prijava. U protivnom njihove prijave na ovaj Javni poziv neće biti razmatrane, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom radi zaštite i namjenskog utroška dodijeljenih javnih sredstava.

Sastavni dio ovog Javnog poziva su obrasci, kriteriji i uputstva koji su objavljeni na web stranici FMON – [www.fmon.gov.ba](http://www.fmon.gov.ba).

**M I N I S T R I C A**

**Prof. dr. Jasna Duraković**

|  |
| --- |
| Mostar, Dr. Ante Starčevića bb, Tel.: +387 36 355 700, Fax.: +387 36 355 742 |
| Мостар, Др. Анте Старчевића бб, Тел.: + 387 36 355 700, Факс: + 387 36 355 742 |

e-mail: [info@fmon.gov.ba](mailto:info@fmon.gov.ba); [kabinet@fmon.gov.ba](mailto:fmon@bih.net.ba), http://www.fmon.gov.ba